Държавен вестник, бр. 84, 2020 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  84
РЕШЕНИЕ № 663
ОТ 23 СЕПТЕМВРИ 2020 Г.
за откриване на процедура за възлагане на 
концесия за морски плаж „Кранево – центра­
лен“, община Балчик, област Добрич
На основание чл. 8а, 8б, 8г и 8д от Закона за 
устройството на Черноморското крайбрежие, 
§ 24 от преходните и заключителните разпо­
редби към Закона за изменение и допълнение 
на Закона за устройството на Черноморското 
крайбрежие (обн., ДВ, бр. 40 от 2014 г.; изм., 
бр. 101 от 2015 г.) във връзка с чл. 6, ал. 2 и 
3 и чл. 7, ал. 1 от Закона за устройството на 
Черноморското крайбрежие, Решение № 604 
на Министерския съвет от 22 юли 2016 г. за 
утвърждаване на минимални критерии за ком­
плексна оценка на офертите при провеждане 
на конкурс за определяне на концесионер на 
морски плаж (необнародвано), изменено с 
Решение № 682 на Министерския съвет от 
2019 г., и мотивиран доклад на министъра 
на туризма
МИНИСТЕРСКИЯТ СЪВЕТ
Р Е Ш И :
1. Открива процедура за възлагане на 
концесия на обект, изключителна държавна 
собственост – морски плаж „Кранево – цен­
трален“, община Балчик, област Добрич, 
наричан по-нататък „обект на концесията“.
1.1. Обектът на концесията е морски плаж 
„Кранево – централен“, обособена част от 
крайбрежната плажна ивица, с обща площ 
30 333 кв. м, съставляващ поземлен имот с 
идентификатор 39459.25.520 по кадастралната 
карта и кадастралните регистри на с. Кранево, 
община Балчик, област Добрич, одобрени със 
Заповед № 300-5-74 от 15 септември 2003 г. 
на изпълнителния директор на Агенцията по 
кадастъра, изменени със Заповед № КД-14-
08-1478 от 30 октомври 2008 г. на началника 
на Службата по геодезия, картография и 
кадастър – гр. Добрич, индивидуализиран 
съгласно данните в Акт за изключителна 
държавна собственост № 1066 от 3 декември 
2008 г. и специализираната карта и регистър 
на морски плаж „Кранево – централен“, при­
ета с Протокол № 4/14 от 15 февруари 2013 г. 
на комисията по чл. 18 от Наредба № 1 от 
16 септември 2008 г. за създаването и поддър­
жането на специализираните карти и регистри 
на обектите по чл. 6, ал. 4 и 5 от Закона за 
устройството на Черноморското крайбрежие.
1.2. Активната плажна площ на обекта 
на концесията е площта, която се ползва за 
осъществяване на задължителните дейности, 
за разполагане от посетителите на морския 
плаж на платени и неплатени (лични) плаж­
ни принадлежности, за свободно пешеходно 
придвижване върху територията на плажа, 
включително върху преместваеми пешеходни 
пътеки, за удобно използване на преместваеми­
те обекти и за улесняване на придвижването 
и ползването на плажните услуги от хората с 
увреждания и е с размер 26 248 кв. м, с точки, 
определящи активната плажна площ от № 1 
до № 154 в Координатна система „Българска 
геодезическа система 2005“.
1.3. В активната плажна площ на морски 
плаж „Кранево – централен“ не са включени: 
общата площ на 7 затревени площи в размер 
2465 кв. м, общата площ на обектите на ин­
фраструктурата в размер 1620 кв. м, предста­
вляващи: пешеходни алеи с площ 1571 кв. м, 
бетонова площадка с площ 6 кв. м, 3 стълби 
с обща площ 24 кв. м, както и площта между 
затревени площи с номера по специализи­
раната карта – обект № 11 и обект № 13, в 
размер 19 кв. м.
1.4. Морският плаж е с дължина на бре­
говата линия 482 м и с точки по границите, 
определящи общата площ на морския плаж 
от № 1 до № 84 в Координатна система „Бъл­
гарска геодезическа система 2005“.
1.5. Прилежащата акватория, включена в 
обекта на концесията, е с широчина 200 м, 
измерена от бреговата линия на морския плаж.
1.6. Към обекта на концесията се включват 
следните принадлежности, които се определят 
с договора за концесия или с допълнително 
споразумение към него:
1.6.1. преместваемите обекти и/или допъл­
нителна търговска площ и съоръжения, които 
са поставени и които ще бъдат поставени 
върху обекта на концесията от концесионера, 
необходими за здравното и медицинското 
обслужване и санитарно-хигиенното поддър­
жане, по осигуряване на водното спасяване, 
по обезопасяване на прилежащата акватория, 
за спортно-развлекателна дейност, и заведения 
за бързо обслужване, определени с договора 
за концесия;
1.6.2. елементите на техническата инфра­
структура, съществуващи и които ще бъдат 
изградени върху обекта на концесията, необ­
ходими за използването на преместваемите 
обекти и съоръжения по т. 1.6.1, определени 
с договора за концесия;
1.6.3. всяка друга самостоятелна вещ, ко­
ято осигурява безпрепятствено, нормално и 
безопасно функциониране на обекта на кон­
цесията или на предоставянето на услугите, 
предмет на концесията, извън посочените 
принадлежности в т. 1.6.1 и 1.6.2.
2. Според предмета си концесията включва:
2.1. Възлагане на концесионера да извърш­
ва задължителните дейности по Закона за 
устройството на Черноморското крайбрежие, 
наричани по-нататък „задължителни дей­
ности“, и да предоставя плажни услуги при 
условията и по реда на договора за концесия 
срещу правото му да получава приходи от